শিক্ষা সম্পদের ওপর নির্ভরশীল নয়। প্রয়োজন যথাযথ পরিকল্পনা প্রণয়ন ও বাস্তবায়ন। বিমসটেকভুক্ত দেশগুলোর মধ্যে অভ্যন্তরীণ সম্পদ যথেষ্ট আছে। পানি, প্রাকৃতিক গ্যাস, কয়লা, পাথর প্রভৃতি উল্লেখযোগ্য। এ ক্ষেত্রে বঙ্গোপসাগর-তীরবর্তী দক্ষিণ এশিয়া এবং দক্ষিণ-পূর্ব এশিয়ার দেশগুলো প্রাকৃতিক সৌন্দর্যে পরিপূর্ণ এবং পর্যটকদের জন্য বরাবরই আকর্ষণীয়। পর্যটনশিল্পকে পরিপূর্ণভাবে বিকশিত করা যায়। এ ক্ষেত্রে মাধ্যমিক শিক্ষার্থীদের চাহিদামাফিক পর্যটনসহ বিভিন্ন বিষয়ে কমপক্ষে ডিপ্লোমা শিক্ষার সুযোগ সৃষ্টি করা উচিত। কোনো অঞ্চল বা কোনো দেশের উন্নতি ও অগ্রগতির চাবিকাঠি হলো মানবসম্পদের উন্নয়ন। সমন্বিত পরিকল্পনার মাধ্যমে মানবসম্পদকে সঠিকভাবে ব্যবহার করা গেলে কোনো দেশের অর্থনৈতিক, সামাজিক, সাংস্কৃতিক ও রাজনৈতিক অবস্থার আমূল পরিবর্তন সম্ভব।